ಮತ್ತೊಂದು ಪ್ರಮುಖ ಟೀಕೆಯೆಂದರೆ "ಬೃಹತ್‌‌ ನಾಲ್ಕು" ಎಂದು ಉತ್ಪ್ರೇಕ್ಷೆಯಿಂದ ಕರೆಯಲಾಗುವ ಕ್ಲಬ್‌ಗಳ ಬೆಳವಣಿಗೆ. 1996–97ರ ಕ್ರೀಡಾಋತುವಿನ ನಂತರ, "ಬೃಹತ್‌‌ ನಾಲ್ಕು" (ಆರ್ಸೆನಲ್‌, ಚೆಲ್ಸಿಯಾ, ಲಿವರ್‌ಪೂಲ್‌‌ ಹಾಗೂ ಮ್ಯಾಂಚೆಸ್ಟರ್‌ ಯುನೈಟೆಡ್‌‌) ಅಗ್ರ ನಾಲ್ಕು ಸ್ಥಾನಗಳಲ್ಲಿ ಪ್ರಾಬಲ್ಯ ಮೆರೆದಿವೆ, ಅದರಿಂದಲೇ UEFA ಚಾಂಪಿಯನ್ಸ್‌‌ ಲೀಗ್‌‌ನಲ್ಲಿಯೂ ಸ್ಥಾನ ಪಡೆದಿವೆ. ಲಿವರ್‌ಪೂಲ್‌‌'ನ 2005ರ ಚಾಂಪಿಯನ್ಸ್‌‌ ಲೀಗ್‌‌ ‌ವಿಜಯದ ನಂತರದ ನಾಲ್ಕೂ ಕ್ರೀಡಾಋತುಗಳಲ್ಲಿ ಯಾವುದಾದರೂ ಒಂದು ಬೃಹತ್‌‌ ನಾಲ್ಕು ಕ್ಲಬ್‌ ಫೈನಲ್‌ ಹಂತ ತಲುಪಿದೆ. CL ಕ್ವಾರ್ಟರ್‌ ಫೈನಲ್‌ ಹಂತದಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌‌ ಹಾಗೂ ಆರ್ಸೆನಲ್‌ಗಳೆರಡೂ ಹೊರನಡೆದ ನಂತರವೇ ಏಪ್ರಿಲ್‌ 2010ರಲ್ಲಿ ಮಾತ್ರವೇ ಈ ಓಟ ನಿಂತಿದ್ದು. 1994–95ರಲ್ಲಿ ಬ್ಲಾಕ್‌‌ಬರ್ನ್‌ ರೋವರ್ಸ್‌‌ ಟ್ರೋಫಿಯನ್ನು ಗೆದ್ದ ನಂತರ, ಕೇವಲ ಮೂರು ಕ್ಲಬ್‌ಗಳು ಪ್ರೀಮಿಯರ್‌ ಲೀಗ್‌‌ ಪ್ರಶಸ್ತಿಯನ್ನು ಗೆದ್ದಿವೆ – ಮ್ಯಾಂಚೆಸ್ಟರ್‌ ಯುನೈಟೆಡ್‌‌ (ಕ್ಲಬ್‌'ನ ಹನ್ನೊಂದು ಪ್ರಶಸ್ತಿಗಳ ಪೈಕಿ ಒಂಬತ್ತು), ಆರ್ಸೆನಲ್‌ (ಮೂರು ಬಾರಿ) ಹಾಗೂ ಚೆಲ್ಸಿಯಾ (ಎರಡು ಬಾರಿ). ಇದರೊಂದಿಗೆ, ಪ್ರೀಮಿಯರ್‌ ಲೀಗ್‌‌ ರೂಪುಗೊಂಡ ನಂತರ ಮ್ಯಾಂಚೆಸ್ಟರ್‌ ಯುನೈಟೆಡ್‌‌ ಎಂದಿಗೂ ಅಗ್ರ ಮೂರು ಸ್ಥಾನಗಳ ಹೊರಗೆ ತನ್ನ ಪಂದ್ಯವನ್ನು ಕೊನೆಗೊಳಿಸಿಲ್ಲ, ಆರ್ಸೆನಲ್‌ ಎರಡು ಕ್ರೀಡಾಋತುಗಳನ್ನು ಹೊರತುಪಡಿಸಿ (12 ಸತತ ಅಗ್ರ 4ನೇ ಸ್ಥಾನದ ಪರಿಸಮಾಪ್ತಿ ಹಾಗೂ 8 ಸತತ ಅಗ್ರ 2ನೇ ಸ್ಥಾನ ಸೇರಿದಂತೆ) ಉಳಿದವುಗಳಲ್ಲಿ ಅಗ್ರ ಐದರೊಳಗಿನ ಸ್ಥಾನದಲ್ಲಿಯೇ ಇದ್ದರೆ, ತಮ್ಮ ಪೂರ್ವ-ಪ್ರೀಮಿಯರ್‌ ಲೀಗ್‌‌ ಯುಗದ 1990ರಲ್ಲಿನ ವಿಜಯವನ್ನು ಹೊರತುಪಡಿಸಿ ಒಂದೂ ಆಂಗ್ಲ ಲೀಗ್‌‌ ಪ್ರಶಸ್ತಿ ಗಳಿಸದ ಲಿವರ್‌ಪೂಲ್‌‌, ಕಳೆದ 10 ವರ್ಷಗಳಲ್ಲಿ ಅಗ್ರ 4ರ ಸ್ಥಾನದ ಹೊರಗೆ ಕೇವಲ ಎರಡು ಬಾರಿ ಮಾತ್ರವೇ ಕೊನೆಗೊಳಿಸಿದೆ. ಅಷ್ಟೇ ಅಲ್ಲದೇ, ಕಳೆದ ಮೂರು ಕ್ರೀಡಾಋತುಗಳಲ್ಲಿ, "ಬೃಹತ್‌‌ ನಾಲ್ಕರ"ಪೈಕಿ ಮೂರು ತಂಡಗಳು ಚಾಂಪಿಯನ್ಸ್‌‌ ಲೀಗ್‌‌ನ ಸೆಮಿ- ಫೈನಲ್‌ ಹಂತವನ್ನು ತಲುಪಿವೆ. ಚೆಲ್ಸಿಯಾ ಒಂದೇ ಕ್ರೀಡಾಋತುವಿನಲ್ಲಿ (95), ಅಧಿಕ ಅಂಕಗಳನ್ನು ಗಳಿಸಿದ ದಾಖಲೆಯನ್ನು ಹೊಂದಿದ್ದರೆ ಆರ್ಸೆನಲ್‌ 1888-89ರಲ್ಲಿನ ಪ್ರೆಸ್ಟನ್‌ ನಾರ್ತ್‌ ಎಂಡ್‌ ನಂತರ ಪೂರ್ಣ ಕ್ರೀಡಾಋತುವಿನಲ್ಲಿ (38 ಪಂದ್ಯಗಳು ಆಡುವ) ಒಂದೇ ಒಂದೂ ಲೀಗ್‌‌ ಪಂದ್ಯವನ್ನು ಸೋಲದ, ಪ್ರಥಮ/ಮೊದಲ ತಂಡವೆಂಬ ಹೆಗ್ಗಳಿಕೆ ಹೊಂದಿದ್ದು ಅದರಿಂದ "ದ ಇನ್‌ವಿಸಿಬಲ್ಸ್‌ " ಎಂಬ ಉಪನಾಮ ಪಡೆದುಕೊಂಡಿದ್ದಾರೆ.

ಅಷ್ಟೇ ಅಲ್ಲದೇ ಕಳೆದ ಐದು ಕ್ರೀಡಾಋತುಗಳಲ್ಲಿ, ಬೃಹತ್‌‌ ನಾಲ್ಕರಲ್ಲಿ ಎರಡು ಸದಸ್ಯ ತಂಡಗಳು ಚಾಂಪಿಯನ್ಸ್‌‌ ಲೀಗ್‌‌ ‌(2005ರಲ್ಲಿ ಲಿವರ್‌ಪೂಲ್‌‌, 2008ರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌‌) ಪಡೆದಿರುವವಲ್ಲದೇ ಬೃಹತ್‌‌ ನಾಲ್ಕರಲ್ಲಿನ ಪ್ರತಿ ತಂಡವೂ ಕಳೆದ ನಾಲ್ಕು ವರ್ಷಗಳಲ್ಲಿ (2006ರಲ್ಲಿ ಆರ್ಸೆನಲ್‌, 2007ರಲ್ಲಿ ಲಿವರ್‌ಪೂಲ್‌‌, 2008ರಲ್ಲಿ ಚೆಲ್ಸಿಯಾ ಹಾಗೂ 2009ರಲ್ಲಿ ಮ್ಯಾಂಚೆಸ್ಟರ್‌ ಯುನೈಟೆಡ್‌‌) ರನ್ನರ್‌-ಅಪ್‌ ಸ್ಥಾನ ಪಡೆದಿವೆ. ಇತ್ತೀಚಿನ ವರ್ಷಗಳಲ್ಲಿ, ಈ ಕ್ಲಬ್‌ಗಳ ಯಶಸ್ಸು ಈ ನಾಲ್ಕು ತಂಡಗಳನ್ನು "ಬೃಹತ್‌‌ ನಾಲ್ಕು" ಎಂಬ ಹೆಸರಿನಿಂದ ಕರೆಸಿಕೊಳ್ಳುವುದು ಹೆಚ್ಚಲು ಕಾರಣವಾಗಿದೆ. ಬೃಹತ್‌‌ ನಾಲ್ಕು ಕ್ಲಬ್‌ಗಳು ಕಳೆದ ನಾಲ್ಕು ಕ್ರೀಡಾಋತುಗಳಲ್ಲಿ ಪ್ರಥಮ/ಮೊದಲ ನಾಲ್ಕು ಸ್ಥಾನಗಳನ್ನು ಪಡೆದುಕೊಂಡಿದ್ದರಿಂದ, ಎಲ್ಲವೂ ಚಾಂಪಿಯನ್ಸ್‌‌ ಲೀಗ್‌‌ನ ಕಳೆದ ಮೂರು ಕ್ರೀಡಾಋತುಗಳಿಗೆ ಅರ್ಹರಾಗಿದ್ದು, ಅಂತಹಾ ಅರ್ಹತೆಯಿಂದ ಸಿಗುವ ಎಲ್ಲಾ ಹಣಕಾಸಿನ ಲಾಭಗಳನ್ನು ಪಡೆದಿವೆ. ಈ ಲಾಭಗಳು, ವಿಶೇಷವಾಗಿ ಹೆಚ್ಚಿದ ಆದಾಯ/ವರಮಾನವು, ಬೃಹತ್‌‌ ನಾಲ್ಕು ಕ್ಲಬ್‌ಗಳು ಹಾಗೂ ಪ್ರೀಮಿಯರ್‌ ಲೀಗ್‌‌ನ ಉಳಿದವುಗಳ ನಡುವಿನ ಅಂತರವನ್ನು ಹೆಚ್ಚಿಸುತ್ತಿದೆಎಂದು ನಂಬಲಾಗಿದೆ. ಮೇ 2008ರಲ್ಲಿ, ನ್ಯೂಕ್ಯಾಸಲ್‌ ಯುನೈಟೆಡ್‌‌ನ ನಿರ್ವಾಹಕ ಕೆವಿನ್‌ ಕೀಗನ್‌ರು "ಈ ಲೀಗ್‌‌ ವಿಶ್ವದಲ್ಲಿನ ಶ್ರೇಷ್ಠ ಆದರೆ ಬೇಸರದಾಯಕ ಲೀಗ್‌‌ಗಳಲ್ಲಿ ಒಂದಾಗುವ ಅಪಾಯದಲ್ಲಿದೆ" ಎಂದು ಹೇಳುವ ಮೂಲಕ ಬೃಹತ್‌‌ ನಾಲ್ಕ'ರ ಪ್ರಾಬಲ್ಯವು ಒಡಕನ್ನುಂಟು ಮಾಡುವ ಭೀತಿಯಿದೆ ಎಂದರು." ಕೀಗನ್‌ರ ಟೀಕೆಗೆ ಉತ್ತರವಾಗಿ, ಪ್ರೀಮಿಯರ್‌ ಲೀಗ್‌‌ನ ಮುಖ್ಯ ಕಾರ್ಯನಿರ್ವಾಹಕ ರಿಚರ್ಡ್‌ ಸ್ಕೂಡಮೋರ್‌ ಲೀಗ್‌‌ಅನ್ನು ಸಮರ್ಥಿಸಿಕೊಂಡು, "ನೀವು ಅಗ್ರ ಸ್ಥಾನದಲ್ಲಿದ್ದೀರೋ, ಮಧ್ಯದಲ್ಲಿದ್ದೀರೋ ಅಥವಾ ಕೆಳಮಟ್ಟದಲ್ಲಿದ್ದೀರೋ ಎಂಬುದಕ್ಕೆ ಅನುಸಾರವಾಗಿ ಅನೇಕ ಬೇರೆ ಬೇರೆ ವಿಧವಾದ ಸೆಣಸಾಟಗಳು ಪ್ರೀಮಿಯರ್‌ ಲೀಗ್‌‌ನಲ್ಲಿ ನಡೆಯುವುದು ಸಹಜವಾಗಿದ್ದು ಅವುಗಳೇ ಅದನ್ನು ಆಸಕ್ತಿದಾಯಕಗೊಳಿಸುತ್ತದೆ.". 

ದ ಟೈಮ್ಸ್‌ ಪತ್ರಿಕೆಯ ಮಾರ್ಸೆಲೋ ಪಂಟಾನೆಲ್ಲಾಯವರು ಕೂಡಾ ವಿಭಾಗದ ಅಗ್ರ ತಂಡಗಳ ಆರ್ಥಿಕ ಶಕ್ತಿಯನ್ನು ವಿಸ್ತರಿಸುವುದನ್ನು ಟೀಕಿಸಿ, ಪ್ರೀಮಿಯರ್‌ ಲೀಗ್‌‌ಅನ್ನು ಆಧುನಿಕ ಫುಟ್‌ಬಾಲ್‌‌ನ 2ನೇ ದುರದೃಷ್ಟವಾಗಿಸಿದೆ ಎಂದರಲ್ಲದೇ, "1992ರಲ್ಲಿ ಫುಟ್‌ಬಾಲ್‌‌ ಲೀಗ್‌‌ನಿಂದ ಪ್ರೀಮಿಯರ್‌ ಲೀಗ್‌‌ ಪ್ರತ್ಯೇಕಗೊಂಡ ನಂತರ ಏನು ಬದಲಾಗಿದೆ? ಎಲ್ಲವೂ. ನೀವು ಫರ್ಸ್ಟ್‌ ಡಿವಿಷನ್‌/ಪ್ರಥಮ ವಿಭಾಗ ಪ್ರಶಸ್ತಿಯನ್ನು ಗೆದ್ದರೆ, ನೀವು ಇಂಗ್ಲೆಂಡ್‌‌ನಲ್ಲಿಯೇ ಶ್ರೇಷ್ಠ ತಂಡವಾಗಿರುತ್ತೀರಿ. ನೀವು ಪ್ರೀಮಿಯರ್‌ ಲೀಗ್‌‌ಅನ್ನು ಗೆದ್ದರೆ, ಓರ್ವರ ಬಳಿ ನೀವು £500 ದಶಲಕ್ಷಕ್ಕೆ ಋಣಿಯಾಗಿರುತ್ತೀರಿ" ಎಂದಿದ್ದರು."

ಇತಿಹಾಸ
ಐರೋಪ್ಯ ಸ್ಪರ್ಧೆಗಳಿಗೆ ಅರ್ಹತೆಗಳು
"ಬೃಹತ್‌‌ ನಾಲ್ಕು" ಪ್ರಾಬಲ್ಯ
ಯುನೈಟೆಡ್‌‌ ಕಿಂಗ್‌ಡಮ್‌‌ ಹಾಗೂ ಐರ್‌ಲೆಂಡ್‌